พอดีหนูทานยาคุมครั้งแรกในชีวิตค่ะปกติประจำเดือนหนูมาวันที่5/ก.ค/62 ของเดือนนี้แต่ยังไม่มาเรยหนูอยากรู้ว่าการกินยาคุมในครั้งแรกในชีวิตทำให้เมนมาช้ารึขาดใช่ไหมพอหนูตรวจครรเเร้วไม่พบอ่ะไรเรยผลเป็นลบแต่มีอาการเจ็บหน้าอกมีตกขาวเล็กน้อยแต่ประจำเดือนไม่มาสักทีมันเกี่ยวกับอ่ะไรค่ะคุนกะวนมากๆค้ะช่วยตอบหน่อย
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้การรับประทานยาคุมกำเนิดส่วนใหญ่มักจะทำให้ประจำเดือนมาสม่ำเสมอมากขึ้น แต่ในบางรายในช่วงแรกที่รับประทานอาจมีเลือดออกผิดปกติทางช่องคลอดหรือประจำเดือนมาคลาดเคลื่อนได้ แนะนำว่าถ้ารับประทานยาทุกวันและเริ่มทานยาอย่างถูกต้องตามที่กล่าวไป โอกาสตั้งครรภ์มีน้อยมากๆ สามารถซื้อชุดตรวจการตั้งครรภ์มาตรวจเองเบื้องต้น หากไม่ตั้งครรภ์ ก็สามารถรับประทานยาแผงต่อไปได้ทันทีแม้ประจำเดือนจะยังไม่มา หรือถ้ากังวลใจสามารถปรึกษาสูตินรีแพทย์เบื้องต้นหรือไปยืนยันผลการตั้งครรภ์ที่รพ.ก่อนได้ค่ะ